Nr.7885/31.03.2017

**Şedinţă de îndată la Medgidia**

Joi, 30 martie, consilierii locali s-au întrunit în şedinţă de îndată pentru a aproba cele cinci proiecte de hotărâre de pe ordinea de zi. Toate proiectele au întrunit numărul necesar de voturi pentru a fi admise. La primul punct a fost aprobat proiectul privind modificarea şi completarea H.C.L. nr.60/23.03.2017, referitoare la înfiinţarea Clubului Sportiv Medgidia, în sensul completării statutului cu secţiile skandenberg-armwrestling şi atletism.

La punctul următor s-a aprobat modificarea HCL nr. 44/2012, în vederea majorării cuantumului veniturilor pensionarilor care beneficiază de tichete sociale în valoare de 50 lei/beneficiar, de la 500 de lei la 550 de lei. Un alt proiect de pe ordinea de zi a fost cel privind aprobarea dezmembrării imobilului-teren ce aparţine domeniului privat al municipiului Medgidia, identificat cadastral sub nr. 106028, situat pe strada Independenţei, nr.14D.

Consilierii locali au aprobat şi proiectul de hotărâre pentru acordarea unui ajutor de urgenţă doamnei Cosma Mihaela Lilica. La ultimul punct a fost aprobat proiectul de hotărâre pentru modificarea H.C.L. nr.3921/07.2016, privind numirea reprezentanţilor Consiliului Local Medgidia în Consiliul de Administraţie al Spitalului Municipal Medgidia, în sensul înlocuirii domnului consilier Stelică Caprinciu cu doamna consilier Zoe Mihaela Dardac.

*Compartiment Relaţii Publice şi Presă*

*31 martie 2017*